Nash-modellene fikk nye ansiktsløftninger i 1956–1957, og ble produsert i en rekke ulike to- og trefargevarianter. 1957-modellene var de første som ble utstyrt med firedoble hovedlykter som standard. Bilene var også utstyrt med Nash Motors' såkalte Weather Eye varme- og ventilasjonssystem, og kunne også utstyres med selskapets avanserte luftkondisjoneringssystem. Mens de fleste andre produsenter leverte slike systemer med en stor og tung kompressor montert i bagasjerommet, valgte Nash et system som var billig, kompakt, fikk plass under panseret og kunne både sirkulere frisk eller resirkulert luft. Systemet kostet også rundt halvparten av konkurrentenes systemer.